نكات الدليم/ar

Please add the new jokes on the top مشايلهة كالولة ليش مشايلهة كال مو مكتوب بيهة دليمي وانتو تعرفون الوضع
 * دليم بلندن ركبوا باص أبو طابقين .. اللي فوك يدك على اللي جوه يكوله : شكد تمشون ؟ كاله : 80 .. وأنتم ؟ كال اللي فوق : احنا لحد هسه ما اجانا السايق
 * دليمي طلب من كردي ان يطلعه قجغ (تهريب) من العراق ... فالكردي كله بسيته كاكا راح اخليك بالكونية واشيلك على ظهري .. وصلو للحدود وكفو الكردي .. كلوله كاكا هازا شنو بالكونية .. كله كاكا هازا نعالات .. طلع الدليمي من الكونية .. كلله تخسسسسسسسسسسسى
 * طيار دليمي وگعت بيه الطيارة ... لمن لگوا الصندوك الاسود سمعوه يگول للمساعد: ماتفكلنه جامة الشباچ شوية من يمك ؟
 * دليمي سألو شنو رأيك بالكباب ؟ كلهم والله طيب لوما الشيش يوكف بالزردوم
 * دليمي كمشتة سيطرة وهمية كالولة انطينة هويتك كال
 * فد مره ثنين دليم ديلعبون ختيلان ضاعو
 * دليمي ياكل دولمه وره الغدة ليش...؟؟ عبالة زنود الست
 * شاب دليمي، كامش بيده سيم وواگف براس الدربونه.. گالوله: ليش؟ گال حتى البنات تگول عني: شوفوا هذا ... شاب وسيم.
 * دليمي مخيم بالصحراء، دخل عليه واحد گلله: آني تعبان من الشمس.. گلله: تشرفنا ، وأني حمادي من الأرض.
 * دليمي قرة بالجريده إنه بالصين كل دقيقه ينولد طفل.. گال: هذا التطور، خو مو مثلنه كل 9 أشهر.
 * سألوا دليمي: انته اتدخن ؟ گلهم: والله من امشي ما اباوع  ورايه.
 * دليمي هوه ومرته إجه يمهم صاروخ، صاح بمرته: إنبطحي ولچ! گالتله: هوه هسه وكتهه؟
 * دليمي راكب بهليكوبتر... گال للكابتن: بروح أبوك ماتطفينه المروحه الفوگ.. تراهه بردت شويه.
 * دليمي طلع من سجن أبو غريب بعد فضيحة التعذيب.. گال لأمه: ما شفتيني بالصور؟ آني ثالث طيز عاليمنه.
 * دليميه گالتلهه جيرانهه: اني مسويه ميك أب.. گالتلهه: وأني مسويه شيخ محشي.
 * دليمي راد يقلد كاظم الساهر نزل كاسيت رائحة القدمين.
 * دليمي گلله الطبيب: يوميه تمشي 10 كيلومترات... خابره وره شهرين گلله دكتور آني هسه بعرعر... أرجع لو أطلع گبل؟
 * دليمي گل لقاسم أبو الگص: فد نفر گص...قاسم گلله: سفري لو بالصاله؟ كلله: سويه مشكل.
 * دليمي گل لابوه: يابه اريدهه تكون بيضة وطويله... گام جابله ثلاجه عشرين قدم.
 * دليمي راح للحج، مطرت... خابر اهله گللهم: غطوا الاسمنت.
 * دليم سمعوا عن المخطط الامريكي بالعراق قدموا على قطع اراضي بيه.
 * دليم اثنين ديلعبون شطرنج... كلما يموت جندي ينصبوله فاتحه 3 أيام
 * دليمي گالوله مرتك عدهه حمل خارج الرحم... گال: بت المنعول مو گلتلهه ليلتهه أعلگي الفانوس.
 * دليمي يگلب بقوالب الثلج... يگول: ولا وحده حارّه.
 * دليمي تزوج حضريه.. الصبح گللتله: صباح الخير حبيبي.. گال : الله ينعل ابو الانگليزي.
 * دليم يلعبون على خط الرطبه السريع.. اللي ينسحگ مرتين يخسر.
 * دليم ثنين بنقطة تفتيش گالولهم: هوياتكم أخوان.. واحد مد أيده.. اللاخ گله: والله بالحرام متمد أيدك.
 * دليمي سكن ببيت يم ترفك لايت.. كلما يوج أحمر يذبح ذبيحه للسيارات الواگفه.
 * دليمي گللوله: شنو رأيك بالدوندرمه؟ گلهم: والله طيبه بس الگلاص شويه يسوي عندي جالي.
 * دليمي مرته جابت توم.. فرح حيل و گال للطبيبه: والله ما أطلعها من المستشفى إلا تاخذين واحد بشاره.
 * دليمي زعل على مرته.. إجت ترضيه.. گالتله: أسويلك مساج؟.. گال: لا متعشي بره.
 * دليمي معزوم بعيد ميلاد من خلصت الحفله گللهم: ياجماعه عود باجر عيد الميلاد عليّه.
 * دليمي سافر بره دز لأهله صورته بلباس السباحه... دزوله ملابس.
 * دليمي يعزي ناس.. شلون مات المرحوم؟ گالوله بحادث سياره.. گال شنو أثول؟ ميشوف؟
 * دليمي أهدت له صاحبته ببغاء.. وره فتره خابرته وسألته: شلونه الببغاء؟.. گللهه:عادي مثل طعم الدجاج.
 * دليمي اشتره لمرته علبة كريم مغذي بشره.. گعد الصبح لگاهه تريگ بيها الجهال.
 * دليمي يگول: أحسن خمس أشياء بالدنيه تلاثه.. الچاي والگهوه.
 * دليمي خابر مكتب خطوط .. گاللهم: بالله شگد تستغرق الرحله للهند؟گاله الموظف: لحظه.. سد الخط وگال لصاحبه: لا موبعيده كلش.
 * دليمي الله وفقه بنه بيت ضخم الباب مالته من زجاج.. گام حطلهه عين سحريه.
 * دليمي سألوه: إشگد كلفتك الروحه للحج؟ گال: خمسطعش ورقه غير المشروب والكاولية.
 * مصري يگل لدليمي: إنته بتستعبطني ولآ إيه.. الدليمي گله: أسطع بطنك وبطن الخلـّفوك
 * دليمي شاف وحده تستعمل الشسوار.. گال: وإحنه ليهسه بالرمادي نگصع الگمل بدينه.
 * دليمي ديمشي عالجسر ويگول: أيباه غير بالكونه ضخمه
 * دليمي گالوله شنو أصعب موقف بحياتك؟.. گال من ازين لحيتي وأني أعلچ.
 * دليمي حب يتحارش بوحده وياه بالجامعه.. طخهه فوگعن كتبهه.. گام لمّلهياه كلهن.. گالت له: شكراً.. عذبناك.. گال: بالعكس.. لاعذاب ولا خره.
 * دليمي گال له إبنه: بويه لازم أدرس بالخارج..گال:وأخوتك وين يخرّون؟
 * دليمي گال لأبوه: بويه أريد (كيري).. گال له أبوه: والله ماتاخذ غير بت عمك.. گال له: بويه كيري جبنه.. گال أبوه: وبت عمك گيمر يبويه
 * دليمي گال له أبنه: بويه إجازة السوق مالتي سقطت.. قال له أبوه:طبعاً.. من كثر دياحتك بالشوارع.
 * ثنين راجعين من بغداد للرمادي ..يم البانزين خانه نزل السايق يشتري ببسي والثاني راح يبول..السايق جاب الببسي ونسه صاحبه وراح للرمادي ..أهل ذاك خابروه: لعد فلان وين مارجع وياك؟.. گال أهوووو.. أگول إلمن الببسي الثاني؟
 * دليمي كمّل دراسه بالخارج ورجع لأهله شاف عدهم زمال .. گال :الحمد لله كمّلت دراسه من دونهم.
 * دليمي وگـّف تكسي گال له: فارغ؟ گال: نعم گال :متنزل نسولف شويه نگضي وكت.
 * دليمي أشتره مرايه وتباوع لروحه بيهه گال ياسبحان الله هالوجه موغريب عليه...وين شايفه؟؟ وره شويه أخذله صفنه گال:أها.... يم الحلاق..
 * گالوا لدليمي :شنو رأيك بالموز؟ گال والله طيب لوما نوايته چبيره.
 * دليمي سوه عملية رفع كليه فنجحت العمليه گال والله مدام هيچ لآكررها.
 * دليمي أشتغل مخرج تلفزيوني راح لأهله گاللهم سوولي راس بصل حلقات وانطوني الحلقه الأخيره.
 * دليمي عنده ضرس مأذيه حيل راح لطبيب الاسنان گال له أريدك تشلعلي كل سنوني وتخليه هذا بوحده مثل الجلب.
 * دليمي وگف يفوّل سيارته بالبانزين خانه..شاف بنات بسياره ثانيه..گال للعامل:بالله فوللي بعشرتالاف دينار بانزين.
 * دليمي يسوق تكسي ركبوا ثنين رايحين لملعب الشرطه گالوله:إذا ممكن نادي الشرطه الله يخليك.. گال: ليش متحلّوهه بيناتكم اخوان.
 * دليمي سألوه عن عمره گال 30 وره عشر سنين سألوه گال 30 گالوا شلون ماكبرت؟ گال: الرجال عدنه كلمته وحده حتّه لو ألف سنه.
 * دليمي خابر صاحبه طلعله إبنه گاله: أبوك هنا؟ گال: نعم گال: عرفتني منو؟.. الأبن صاح.. بابا أكو واحد يريدك عالتلفون ميعرف هوه منو.
 * دليمي گال لأبنه إذا تنجح اجيبلك مدرس خصوصي مُـلـُـك
 * دليميه قرت بجواز رجلهه مكتوب( رجل اعمال) گالت سواهه الكلب واتزوج عليه.
 * دليمي اشتره تكسي.. بالشارع يصيحون عليه تكسي تكسي.. گاللهم عمي ادري والله ادري.
 * دليمي گال لابوه: بابا خل نروح لحديقة الحيوانات ابوه گال له: لاتستعجل ابني فد جم يوم همه يجون ياخذونه
 * دليمي اشتره لابنه حاسبه شال الصفر منهه گال حتى لتسجل عليّه مكالمات دوليه.
 * دليم ثنين يتناقشون الاول گال انا من اشرب الگهوه ما اگدر انام الثاني گال انا بالعكس من انام ما اگدر اشرب الگهوه.
 * دليمي گال لجماعته: والله خدمات الحج بالسعوديه حيل محترمه وأنصحكم من تريدون تحجّون لا تروحون غير للسعوديه.
 * دليمي يطوف بالكعبه سمع الاذان سأل اللي يمّه گاله: بروح أبوك ماكو جامع قريب هنا؟
 * دليمي واهسه بالتجاره سمع صديقه يگول: الخميس يوافق 15 ..گال واذا ضغطنه عليه شويه ميسويهه أقل؟
 * دليمي طگّت أموره بالتجاره جاب خدامه.. ثاني يوم تعاركت مرته ويه الخدامه.. گام عزل كل وحده ببيت.
 * دليمي أشتره علچ أبو السهم ..صار الليل وهوه يعلچ.. گالوله نام.. گال: بالحرام.. ما أنام إلا أخلصه.
 * دليمي راح للسليمانيه طب بالمطعم طلب تكّه بدون ملح وبدون شحم..گال له الكردي والله كاكا ماكوعدنه شحم أسويلكياهه بس بدون ملح؟
 * دليمي عرس سكتاوي حط كاسيت فارغ بالمسجل.
 * واحد من المدعوين عجبه الشريط طلب منه نسخه مسجله.
 * جيرانهم دگ الباب حيل منزعج گاللهم :يأ أخوان نريد اننام متنصون صوت المسجل شويه.
 * دليمي تعين بالأمن السري مال الكعبه شاف واحد يطوف  گاله : شعندك ولك تفتر هنا؟
 * دليمي سوّه معمل خل بالرمادي طلع كسر لإن طلعت إشاعه عليه أن الخل مالته عتيگ
 * دليمي شاف ببغداد قطعه مكتوب عليهه(دورة مياه) سأل اللي بالباب: گلي بروح أبوك شلون التسجيل بيه؟
 * دليمي شاف نافورات هواي ببغداد گال : حيل..!! شكثر بيهه بوريات طاگه.
 * دليمي شاف المصلحه أم طابقين ببغداد واگفه..داخ.. گال ياساتر اشلون حادث رهيب..شصعّدهه وحده عاللُخ ؟
 * دليمي سألوه: ششفت ببغداد؟ گال السفن أب.. گالوا شنو يعني ؟ گال بطل تفتحه لو تلحگ تشرب منّه لو لا.
 * دليمي وكردي يتمشون بالمزرعه..الدليمي سأله:جاي تشوف هاذا ابو الزعر(نوع من الطيور) المصنگر مثل الصلّ فوگ الشجره؟.. الكردي گال متعجب: زين شنو معنى كلمة شجره؟
 * دليمي راد يتعرف عله بنيّه گاللهه:شسمچ؟ گالت:أسماء.. گال: أها..يعني مو إسم محدد؟
 * طالب دليمي سأله المعلم:من هو النبي الذي كان يكلم الحيوانات؟ گال: سيدنا طرزان عليه السلام.
 * دليمي أتصل بالأطفاء گاللهم:شنو إذا ماكو حريق منشوفكم يعني؟
 * دليمي حب يتغزل بمرته بالفراش گال لها:شايفه هذاك الگمر؟؟ گالت:إي.. گال :ريحة أباطاتچ واصله يمّه.
 * واحد لاخ هم گال لمرته شايفه الگمر ذاك؟ گالت نعم.. گال إببوكس واحد أوصلچ يَمّه.
 * دليمي گال له أبوه روح إغسل وجهك راح يجونه خطار..گال وبلكي ما إجوا؟
 * دليمي كمشله مصري يريد يبسطه.. گال المصري(سبني ياوله) گال له الدليمي(والله لانعل أبوك لابو الخلـّفك).
 * دليمي عنده أرق ميگدر ينام گالوله عِد للميه تنام .. وصل للخمسين نعّس.. گال: اگوم اغسل وجهي وأكمّل للميّه.
 * دليمي سأل أبو المحل:عندك تلفزيونات ملونه؟ گال له نعم.. گال فد واحد أزرگ للجهال الله يخليك.
 * دليمي گال لصاحبي :بالله شوف ألاشاره مال السياره تشتغل؟ فگال له صاحبه:إي .. لا.. إي.. لا.. إي.. لا
 * دليمي راح يحج شاف الناس تشمر حجار گال: أيّباااااااه ....... لهنا وصلت إسرائيل؟
 * دليمي گال لأبنه إذا نجحت هالسنه أشتريلك رولز رايز وإذا زمال مثل كل سنه أخليك على الـ بي أم 2000 مثل الكلب.
 * دليمي يم صاحبته دگ عليه الموبايل ..طلعت مرته.. گال عجيب شمدريهه أني هنا؟
 * دليمي گال لمرته الحضريه: شراح ناكل اليوم؟ گالتله: مسويه رجيم گال اي والله ماضايگهه.
 * دليمي بنه بيت مدوّر... گال لمرته:هم گولي بعد حابسني بين أربع حيطان؟
 * ثنين دليم يلعبون شطرنج.. الاول گال:هييييه.. كتلتك الحصان.. الثاني طلع شويه ورجع گال: وأني سممتلك الهوايش كلهن.
 * دليمي ضيع زوجته بالحج سالته الشرطه بيها علامه مميزه؟؟ گال إي..أمركبه لولب
 * دليمي بيده موبايل ويصيح: دوري زين الله يخليچ ..فمر من يمه واحد إستغرب من صياحه فاخذ الموبيل منه لگاه يگول:الرقم غير موجود بالخدمة.. الرقم غير موجود بالخدمة..
 * دليمي راح للدكتور گال: دكتور.. انا كل مكان بجسمي أگيسه يعورني..كشف عليه الدكتور لگه اصبعه مكسور
 * دليمي اول مرة يركب سيارة ...اشتري فراري.. فتح الراديو گالت المذيعة هنا لندن .. گال أيباه...يلعن ابو السرعة.
 * دليمي راح للصيدليه طلب كارتونين نيفيا، الصيدلاني گال له: إشدعوه هالكميه؟ گال له الدليمي: يمعود بس خادمك حمودي يتريگ باليوم باربع علب.
 * دليمي عمره 8 سنوات يسوق سيارة ، سالوه منينلك؟ گال: كتبت لأبويه ويه القرطاسيه مقطاطه أم السياره، جابليّاهه ويه المقطاطة.
 * دليم تلاثه أخذوا مقـاولة مد الكيبل الضوئي من بغداد للرمادي وقسموا العمل بيناتهم واحد يحفر وواحد يمد الكيبل والثالث يدفن..غاب اللي عليه شغلة مد الكيبل.. الجماعه إستمروا واحد يحفر وواحد يدفن.
 * دليمي كل مرة يطبگ باب الثلاجه على كيف .. گالوله ليش؟.. گال: أريد أعرف منو يطفي الضوه جوه؟
 * دليمي عنده بواسير.. راح للدكتور ..گال له: دكتور مروتك..أريدك تحط كل خبرتك (بـطيزي).
 * دليمي سأله صاحبه: مالگيتلك مصري يساعدك؟ گال له: والله لگيت سوداني شغلته مصري عندي.
 * دليمي إحترگ بيته... إجوا الأطفاء.. گللهم: بالحرام، ماتطفونهه إلا إتعشّون.
 * دليمي دز لمرته ثريات ثنين كرستال... خابرهه: شنو رأيج بيهن؟ گالتله: حلوات حيل... بس مو شويه كبار على الإذانات.
 * دليمي طلع من السينما... گالوله: شلونه الفلم؟ گال: ليش هوه آني لحگت أسلم عالگاعدين حتى أشوف الفلم؟
 * دليمي گل لصاحبه: سمعت بهذا اللي وگع من عمارة عاليه و3 أيام يالله وصل للگاع؟ گلله: ومات؟؟ گلله: شوف هذا الغبي يگللي مات..أگلله3 أيام لا أكل ولا شرب عجل شلون مايموت؟
 * واحد تعارك ويه دليمي، گام يفشر: إبن الكحبة.. روح شوف أمك بيا حضن؟...هذا همينه أخُذ المسدس وروح لأمك.. لگاهه بحضن أبوه.. گال له: مع الأسف.. توقعتهه من كل الناس ..ألا منك ...... طاخ.
 * دليمي سأل أبو الصيدلية: متگللي شنو الفياغرا الخابصينه بيهه؟ گاله : حباية تخليك تسوي مرتين ..تلاثة.. أربعة باليوم .. گلله : آها.. گول مهديء وريحنا.
 * دليمي سمع عن جمع تبرعات لمستشفى الأمراض الصدرية ... تبرع بألف ستيان.
 * دليمي راح يحلل بوله، گالتله الممرضه: بولك سكر، جاوبهه: و إنتي خراچ عسل.
 * دليمي گال لمرته: اليوم أريد منّچ رومانسيات، خابرت لأمه سألتهه: شنو رومانسيات؟؟ گلتلهه: والله يمه ما أعرف، بس للإحتياط نگعي الباكلله وإسلگي اللحم.
 * دليمي اشتره لإبنه شبح، گال له: مشي بيهه حالك لما أحصللك لادا زينه.
 * دليمي گال لأبوه: يابه أريد أدرس برّه.. گال له: خللي أمك تفرشلك بالطرمة.
 * وحده مستويه، گالت لواحد: بوسني.. گاللهه: لا دليمي.
 * دليمي قدم على وظيفه گالوله: شنو شهادتك گال: ابتدائية، وأعرف واحد يدرس بالصناعة.
 * دليمي راح لامريكا شاف شباب مكتوب على ملابسهم دعاية مال كوكولا رجع للبيت كتب على الدشداشة دعاية مال شربت نومي بصرة
 * دليمي نزل للمدينة فلگه سوداني يبيع ازبري بعربانة گالة :انطينة فد ماعون فانطاه السوداني ماعون فطلع خبزة وگعد يثرد فضحك السوداني گلة: عليش تضحك على صخام وجهك لو على مرگتك؟
 * دليمي قال لكردي اريد ابيع سيارتي التويوتا بسعر غالي شلون؟ قاله الكردي بسيطه شيل علامة تويوتا وحط علامة بي ام بعد اسبوع سأله الكردي : بعت سيارتك ؟ قال الدليمي: من كل عقلك انت ، اكو واحد يبيع سياره بي ام؟
 * اكو واحد ادليمي صعد بالطيارة شاف واحد طلب عصير برتقال فوكا شيف برتقال كلهم اني اريد كلاص حليب فوكا هايشة
 * دليمي لابس حزام ناسف و حاط گـُرصة خبز بحزامه فسألوه ليش يا إمحمـّد؟ گـال: أريد أسويهم ثريد
 * مرة دليمي سجل اختة بمن سيربح المليون :حتى يشوفهة تتصل بيا صديق
 * دليمي ضاقت بي الدنيا بالعراق راح للسعوديه كلهم شغلوني كلوله شنشغلك كلهم اي شى حتى لو خادم الحرمين
 * دليمي اشترى بي ام بمواصفات خاصة، فيها الكمبيوتر يصلح كل شي من دون ما يروح الوكالة! حب الدليمي يجربها فدعم بالباب اللي عاليمين، فرد الكمبيوتر: يا أيها الباب ارجع كما كنت، فرد ودعم بالباب اللي عاليسار، فرد الكمبيوتر يا أيها الباب ارجع كما كنت! عجبته السالفة قام جربها وطار من فوق الجسر!! فرد الكمبيوتر: يا أيتها النفس المطمئنة ارجعي إلى ربك راضية مرضية
 * دليمي يحجي لمرتة هلكد شاركت بمعارك وانتصرنة وهيجي ضربنة العدو ومرة بطلقة وحدة كتلت خمسين واحد كلتلة مرتة هيج انت شجاع ؟كللهة اي واللة حتى اتذكر بوحدة من المعارك استشهدت